ΓΡΑΠΤΗ ΕΡΩΤΗΣΗ E-3452/02

υποβολή: Carlos Bautista Ojeda (Verts/ALE) προς την Επιτροπή

(6 Δεκεμβρίου 2002)

Θέμα: ΣΓΠ (Σύστημα Γεωγραφικών Πληροφοριών) της Αυτόνομης Κοινότητας της Ανδαλουσίας

Σύμφωνα με την κοινοτική οδηγία, για το σύστημα ελέγχου της ενίσχυσης για την παραγωγή ελαιολάδου απαιτείται η λειτουργία ενός Συστήματος Γεωγραφικών Πληροφοριών (ΣΓΠ). Το εν λόγω σύστημα ενίσχυσης θα εφαρμοσθεί από 1ης Νοεμβρίου 2003, μόνον για τα ελαιόδενδρα που θα έχουν καταγραφεί σε ένα ΣΓΠ ηλοποίηση του οποίου θα έχει εγκριθεί. Οι ισπανικές αρχέςπέβαλαν προς έγκριση στην Επιτροπή, στις 14 Οκτωβρίου 2002, το ΣΓΠ της Αυτόνομης Κοινότητας της Ανδαλουσίας. Το εν λόγω έγγραφο εστάλη προς διεκπεραίωση στην κυβέρνηση της Αυτόνομης Κοινότητας της Ανδαλουσίας, η οποία κατακλύζεται από χιονοστιβάδα προσφυγών αμφισβητώντας τα στοιχεία που δόθηκαν από το ισπανικό Υπουργείο Γεωργίας. Εκτιμάται ότι μέχρι σήμερα 30 000 ελαιοπαραγωγοί έχουνποβάλει σχετικές προσφυγές και ότι 11 000 προσφυγές έχουν απορριφθεί ως εκπρόθεσμες. Εν τω μεταξύ, και εν αναμονή της απόφασης σχετικά με τις προσφυγές τους, οι παραγωγοί δεν μπορούν να εισπράξουν τις προβλεπόμενες προκαταβολές για την προσεχή καλλιεργητική περίοδο.

Γνωρίζει η Επιτροπή την κατάσταση αυτή· Εάν ναι, εκτιμά η Επιτροπή ότι είναι βιώσιμη η προϋπόθεση έγκρισης ενός τόσον αμφισβητούμενου ΣΓΠ· Μπορεί να ενημερώσει η Επιτροπή τιςπηρεσίες της σχετικά με το εν λόγω θέμα·

Θεωρεί η Επιτροπή χρήσιμο να ζητήσει από την ισπανική κυβέρνηση την επεξεργασία ενός νέου ΣΓΠ, μετά την επίλυση των εκκρεμουσών προσφυγών··

Αντιλαμβάνεται η Επιτροπή ότι η έγκριση τουποβληθέντος συστήματος, λαμβανομένηςπόψη της τεράστιας ποσότητας των ελαιοδένδρων, θα σήμαινε ότι μεγάλος αριθμός από αυτά θα έμενε εκτός της καταγραφής αυτής, με αποτέλεσμα την παραγωγή ποσότητας ελαιολάδου εκτός του επισήμου κυκλώματος, χωρίς να τηρούνται οι σχετικές κοινοτικές οδηγίες, πράγμα που θα μπορούσε να δημιουργήσει κινδύνους για τους καταναλωτές·

Απάντηση του κ. Fischler εξ ονόματος της Επιτροπής

(21 Ιανουαρίου 2003)

Οι απαιτήσεις του Συστήματος Γεωγραφικών Πληροφοριών (ΣΓΠ) για την ελαιοκαλλιέργεια περιλαμβάνονται στον κανονισμό της Επιτροπής (ΕΚ) αριθ. 2366/1998(1). Στον εν λόγω κανονισμό, σύμφωνα με τα αναφερόμενα κριτήρια καθορίζεται κατά πόσον το ΣΓΠ θεωρείται ότι έχει ολοκληρωθεί. Όταν ένα κράτος μέλος θεωρεί ότι πληρούνται τα κριτήρια, ενημερώνει την Επιτροπή. Σύμφωνα με τον κανονισμό, πρέπει να συντάξει τελική έκθεση και να την αποστείλει στην Επιτροπή.

Οι ισπανικές αρχές έστειλαν ανακοίνωση στην Επιτροπή αλλά, μέχρι σήμερα, δεν έχουν συντάξει τελική έκθεση όπως απαιτείται από τον κανονισμό. Εφόσον δενπάρχει η έκθεση αυτή, η Επιτροπή δεν μπορεί να θεωρήσει ότι έχει περατωθεί το ΣΓΠ για την Αυτόνομη Κοινότητα της Ανδαλουσίας.

Από τα στοιχεία που καταχωρούνται στο ΣΓΠ μπορούν να διαπιστωθούν διαφορές σε σχέση με τις πληροφορίες που διαβιβάζουν οι παραγωγοί. Στο πλαίσιο της κανονικής διαδικασίας, οι διαφορές αυτές πρέπει να επιλύονται μέσω επαλήθευσης. Ωστόσο, το ποσοστό των περιπτώσεων που εκκρεμούν θα πρέπει να μειωθεί σε αποδεκτό επίπεδο, όπως καθορίζεται στον κανονισμό.

Οι παραγωγοί έχουν ενημερωθεί σχετικά με αυτή τη διαδικασία επαλήθευσης από τις ενώσεις παραγωγών και από την τοπική κυβέρνηση της Ανδαλουσίας. Η διαδικασία άρχισε τον Ιούνιο 2001 και η προθεσμία για τηνποβολή ενστάσεων παρατάθηκε πολλές φορές για να μπορέσουν οι παραγωγοί να διορθώσουν τα στοιχεία τους.

Καθώς η διαδικασία επαλήθευσης των περιπτώσεων που εκκρεμούν συνεχίζεται, το ΣΓΠ θα ενημερωθεί με τις ενοποιημένες πληροφορίες. Επομένως, δεν είναι απαραίτητο να καταρτιστεί νέο ΣΓΠ.

Πρόθεση της Επιτροπής είναι να αρχίσει η διαδικασία αξιολόγησης του ΣΓΠ στην Ανδαλουσία μόλις παραλάβει την τελική έκθεση. Μόνο τότε θα μπορεί να έχει άποψη για την συνολική ποιότητα και πληρότητα του ΣΓΠ.

Η Επιτροπή δεν θεωρεί ότι οι δυσκολίες που αναφέρει το Αξιότιμο Μέλος του Κοινοβουλίου μπορεί να αποτελέσουν κίνδυνο για την ποιότητα του προϊόντος, θέμα στο οποίο η Επιτροπή προσδίδει ιδιαίτερη σημασία.

(1) Κανονισμός της Επιτροπής (ΕΚ) αριθ. 2366/98 της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/99, 1999/2000 και 2000/01, ΕΕ L 293 της 31.10.1998.